钦定古今图书集成/明伦汇编/氏族典/第407卷 > 《廖用贤尚友录》 > 许孜
## 钦定古今图书集成/明伦汇编/氏族典/第407卷 > 《廖用贤尚友录》 > 许孜

按《晋书许孜传》，“孜字季义，东阳吴宁人也。师事会稽
孔冲。冲亡，孜负担奔赴，送丧还会稽，蔬食执役，制服
三年。俄而二亲没，柴毁骨立，杖而能起，建墓于县之
东山，躬自负土，不受乡人之助，立宅墓次，奉亡如存。
元康中，郡察孝廉不起，巾褐终身，邑人号其居为孝
顺里。”